છેલ્લા બે વર્ષથી તંત્રએ પ્રવાસન વિભાગની વખતોવખતની મીટીંગબાદ પ્રસ્તાવના તૈયાર કરીને રાજયસરકારમાં મોકલી આપી હતી ત્યારબાદ આ અંગે કોઈ જ કામગીરી શરુ ન કરવામાં આવતાં કાલિકાગઢની કાયાપલટની યોજના ખોરંભે ચઢી ગઈ હોવાનું ચર્ચાય છે.લુણાવાડા ભૌગોલીક પરિસ્થિતિ એવી છે કે ઉત્તર તરફ મહીસાગર નદી અને દક્ષિણ તરફ પાનમ નદી પસાર થાય છે. મૂળ લુણાવાડા નગર ચૌલુક્ય વંશના સોલંકી રાજાઓએ વસાવેલું છે. હાલમાં પુરાણા કિલ્લાની દીવાલ થોડી ઘણી અસ્તિત્વ ધરાવે જેમાં પૌરાણિક મહાકાલી મંદિર આવેલું છે. આ સિવાય દક્ષિણની ધસ ઉપર મોટું જંગલ આવેલું છે.